2020 **– ஆம் ஆண்டின்** VCE **எழுத்து மூலத் தேர்வுகளை எழுதும் மாணவ-மாணவியர்களுக்கான வழிகாட்டல்கள்**

‘2020 VCE தேர்வு வழிகாட்டி’ ([2020 VCE Exams Navigator](https://www.vcaa.vic.edu.au/studentguides/ExamsNavigator/Pages/index.aspx)) -யில் கொடுக்கப்பட்டுள்ள VCE எழுத்து மூலமான தேர்வுகளைப் பற்றிய அறிவுரைகளோடு கீழ்வரும் தகவல்களையும் நீங்கள் வாசிக்கவேண்டும். ‘VCE வெளிப்புற மதிப்பீடுகளுக்கான அங்கீகரிக்கப்பட்ட பாட-ஏடுகள் மற்றும் சாதனங்கள் ([Approved materials and equipment for VCE external assessments](https://www.vcaa.vic.edu.au/assessment/vce-assessment/materials/Pages/index.aspx)), ‘VCAA விதிமுறைகள்’ (VCAA rules), ‘2020 VCE தேர்வு கால-அட்டவணை’ (2020 VCE examination timetable) மற்றும் ‘விசேட ஏற்பாடு’ ([Special Provision](https://www.vcaa.vic.edu.au/administration/special-provision/Pages/SpecialProvisionVCEandVCAL.aspx)) ஆகியவற்றைப் பற்றிய பகுதிகளின் மீது தயவுசெய்து கூர்ந்த கவனம் செலுத்துங்கள்.

*மாணவ-மாணவியருக்கென இந்தத் தகவல்கள் அளிக்கப்படும் அதே வேளையில், ‘கோவிட்-பாதுகாப்பு’ (COVIDSafe) உள்ள சூழலில் மதிப்பீடுகள் நடத்தப்படுவதை உறுதிசெய்ய VCAA-யினர் நடைமுறைப்படுத்தும் செயல்பாட்டு முறைகளைப் பெற்றோர்கள்/பராமரிப்பாளர்கள் தெரிந்துகொண்டுள்ளனர் என்பதை உறுதிப்படுத்துவதற்காகவும் இந்தத் தகவல்கள் அளிக்கப்படுகின்றன.*

VCE இறுதித் தேர்வு முடிவுகளைத் தீர்மானிப்பதில் VCE எழுத்து மூலத் தேர்வுகள் முக்கியமானதொரு பங்கினை வகிக்கும் அதே வேளையில், ‘கொரோனா வைரஸ் (COVID-19)’ காரணமாக உங்களுடைய எழுத்து மூல VCE தேர்வுகள் எதையும் உங்களால் எழுத இயலவில்லை என்றால், ‘பெறுவிக்கப்பட்ட தேர்வு மதிப்பெண்கள்’ (Derived Examination Score (DES)) ஒன்றிற்காக உங்களால் விண்ணப்பிக்க இயலும்.

உங்களுடைய ‘பாடசாலை மதிப்பீட்டு சராசரி’ (moderated school-based assessments), உங்களுடைய படிப்பிலுள்ள எவ்வொரு வெளிப்புற மதிப்பீடுகள், உங்களுடைய ‘பொது சாதனைச் சோதனை’ (General Achievement Test (GAT)) முடிவுகள் மற்றும் உங்களுடைய பாடசாலையினால் கொடுக்கப்படும் பல வகைப்பட்ட கூடுதல் தகவல்கள் ஆகியவற்றைப் பயன்படுத்தி ஒரு ‘DES’ கணக்கிடப்படும்.

நியாயமான மற்றும் ஏற்கத்தக்க முடிவுகளை நீங்கள் பெறுவதை உறுதி செய்வதற்கான செயல்பாட்டு முறைகளை VCAA ஏற்படுத்தி இருக்கிறது.

**2020- ஆம் ஆண்டிற்கான VCE தேர்வுகள் எவ்விதத்தில் மாறுபட்டிருக்கும்?**

எழுத்து மூல VCE தேர்வுகளின் பிரதானமான பகுதி 10 நவம்பர் செவ்வாய்க் கிழமையன்று துவங்கி 1 டிசம்பர், 2020 செவ்வாய்க் கிழமையன்று முடிவடைகிறது. ‘கொரோனா வைரஸ் (COVID-19)’ காரணமாக பாடசாலை இயக்கங்களில் ஏற்பட்ட மாற்றங்களை முன்னிட்டு இந்தத் தேர்வுத் திகதிகள் பின்தள்ளப்பட்டுள்ளன. இருப்பினும், ஒவ்வொரு தேர்விற்குமான நீடிப்பு நேரத்தில் மாற்றம் எதுவுமில்லை.

பின்வருவனவற்றை உங்களுடைய பாடசாலை உங்களுக்குக் கொடுத்திருக்கிறது என்பதை நீங்கள் உறுதிப்படுத்திக்கொள்ள வேண்டும்:

* உங்களுடைய தேர்வுகள் ஒவ்வொன்றிற்குமான திகதி, நேரம், அமைவிடம் ஆகியவற்றின் அட்டவணையைக் கொண்டுள்ள உங்களுக்கான சொந்த **‘மாணவ-மாணவியர் தேர்வு/மதிப்பீட்டு கால அட்டவணை’** (**Student Examination/Assessment Timetable**), மற்றும் ஒவ்வொரு தேர்விற்குமான DES விண்ணப்பத்தினைச் சமர்ப்பிப்பதற்கான இறுதித் திகதிகள்; மற்றும் பொருந்திவரும் தருணத்தில்
* ‘சிறப்பு தேர்வு ஏற்பாடுக’(Special Examination Arrangements)ளை VCAA அங்கீகரித்திருக்கும் தருணங்களில், எவ்வொரு தேர்விற்குமான உங்களுடைய ‘சிறப்பு தேர்வு ஏற்பாடுகள் அறிவிப்புத் துண்டு’ (**Special Examination Arrangements Advice slip**)-இன் பிரதி ஒன்று.

**VCE எழுத்து மூலத் தேர்வுகள் ‘கோவிட்-பாதுகாப்பு’ (COVIDSafe) உள்ளவையாக இருப்பதற்காக நடைமுறைப்படுத்தப்படும் நடவடிக்கைகள் யாவை?**

எழுத்து மூலத் தேர்வுகளானவை உங்களுடைய பாடசாலையில், அல்லது உங்களுடைய கல்விச் சேவை வழங்குநரால் அறிவிக்கப்படும் இடத்தில் நடத்தப்படும். அனைத்து விக்டோரிய மாநிலப் பாடசாலைகளுக்கும், மற்ற ‘சீனியர் செகண்டரி’ கல்வி வழங்குநர்களுக்கும் ‘கோவிட்-பாதுகாப்புத் திட்டம்’ (COVIDSafe Plan) ஒன்றை நடைமுறைப்படுத்த வேண்டிய தேவைப்பாடு இருக்கும்.

அனைத்து மாணவ-மாணவியர்கள், மேற்பார்வையாளர்கள் மற்றும் பாடசாலை ஊழியர்கள் ஆகியோரது பொதுநலனை முன்னிட்டு தேர்வுகள் நடைபெறும் சூழல்கள் ‘கோவிட்-பாதுகாப்பு’ (COVIDSafe) உள்ளவையாக இருப்பதை உறுதிப்படுத்தும் பொருட்டு ‘விக்டோரிய தலைமை சுகாதார அதிகாரி’ (Victorian Chief Health Officer) அவர்களால் அங்கீகரிக்கப்பட்ட பலவிதப் பாதுகாப்பு நடவடிக்கைகள் நடைமுறைப்படுத்தப்படும். இந்தப் பாதுகாப்பு நடவடிக்கைகளில் உள்ளடங்குவன:

* வந்துசேரும் சமயத்தில் செய்யப்படும் பதிவுச் செயல்பாட்டு முறை
* அனைத்து நாற்காலிகளும் 1.5 மீட்டர் இடைவெளி விட்டு இருத்தப்படுவது உள்ளடங்க, உடல்ரீதி விலகல் தேவைப்பாடுகளுக்கு ஏற்ற விதத்தில் தேர்வுகள் நடைபெறும் இடத்தினை அமைத்தல்; மற்றும்
* ஒவ்வொரு தேர்வும் துவங்குவதற்கு முன்பும், தேர்வு முடிந்த பிறகும் மேசைகள் மற்றும் நாற்காலிகளைக் கிருமி-நீக்கம் செய்தல், மற்றும் அடிக்கடிக் கை படும் பரப்புகளை நாள் நெடுக அவ்வப்போது தவறாமல் கிருமி-நீக்கம் செய்தல்.

**‘கோவிட்-பாதுகாப்பு’ (COVIDSafe) உள்ள விதத்தில் என்னை வைத்துக்கொள்ள நான் என்ன செய்யவேண்டும்?**

**நீங்கள் கட்டாயமாக:**

* ஒரு இயலாமை அல்லது மருத்துவ நிலை ஒன்றின் காரணமாக உங்களுக்கு விலக்கு ஒன்று இருந்தாலொழிய, விக்டோரிய மாநிலப் பாடசாலைகளுக்கான தற்போதைய வழிகாட்டல்களின் பிரகாரம், உங்களுடைய நாசி மற்றும் வாய்ப் பகுதிகளை மறைக்கும் விதத்திலான முகக் கவசம் ஒன்றை அணியவேண்டும். நீங்கள் வந்துசேரும் நேரம், தேர்வு எழுதும் நேரம் மற்றும் நீங்கள் வெளியேறும் நேரம் ஆகிய அனைத்து வேளைகளிலும் உங்களுடைய முகக் கவசத்தினை நீங்கள் அணிந்திருக்க வேண்டியது கட்டாயம். ‘முகக் கேடய’(face shield)ங்கள் மட்டும் பொது சுகாரத் தேவைப்பாடுகளைப் பூர்த்தி செய்யாது.
* தேர்வு நடைபெறும் இடத்திற்குள் நுழையும் நேரம், அங்கிருந்து வெளியேறும் நேரம் ஆகியவற்றை உள்ளடக்கிய அனைத்து வேளைகளிலும் அவ்வப்போது தவறாமல் கைச் சுத்திகரிப்புகளை மேற்கொள்ள வேண்டும்
* அனைத்து வேளைகளிலும், மற்றவர்களிடமிருந்து குறைந்தபட்சமாக 1.5 மீட்டர் தூர இடைவெளி விட்டு விலகியிருந்து உடல்ரீதி விலகலைப் பின்பற்ற வேண்டும்.

**சரீர வெப்ப-நிலையைச் சோதித்துக்கொள்ள வேண்டிய தேவை எனக்கு இருக்குமா?**

பாடசாலைகளுக்கும், தேர்வுகள் நடைபெறும் மற்ற இடங்களுக்கும் மாணவ-மாணவியர்கள் வந்து சேரும்போது சரீர வெப்ப-நிலையைச் சோதித்துக்கொள்ள வேண்டிய தேவை அவர்களுக்கு இருக்காது.

தற்போதைய விக்டோரிய மாநில சமூகத் தொற்றுப் பரவலின் அளவுகளை முன்னிட்டு ‘பதில் தலைமை சுகாதார அதிகாரி’ (Deputy Chief Health Officer) அவர்களது அறிவுரையின் அடிப்படையில், ‘பருவம் 4’ -இல் அனைத்து மாணவ-மாணவியர்களும் பாடசாலைக்கு வந்துசேரும் சமயத்தில் அவர்களது சரீர வெப்பநிலையை சோதித்துக்கொள்ள வேண்டிய சட்டப்படியான தேவைப்பாடு இருக்காது.

**‘கொரோனா வைரஸ் (COVID-19)’ -இனால் பாதிப்புறும் நிலைக்கு ஆளாக்கும் ஒரு இயலாமை, நோய் அல்லது மற்ற சூழல்கள் எனக்கு இருந்தால் நான் என்ன செய்யவேண்டும்?**

கொரோனா வைரஸ் (COVID-19)’ -இனால் மிகவும் சுகவீனமடையும் நிலைக்கு ஆளாக்கக்கூடிய ஒரு இயலாமை, நோய் அல்லது மற்ற சூழல்கள் உங்களுக்கு இருந்தால், ‘விசேட தேர்வு ஏற்பாடுகள்’ (Special Examination Arrangements) எதையும் குறித்து உங்களுடைய பாடசாலையுடன் நீங்கள் கலந்துரையாட வேண்டும். தகுந்த சுகாதாரம் மற்றும் பாதுகாப்புக் கட்டுப்பாடுகள் நடைமுறைப்படுத்தப்பட்டுள்ள பாடசாலை வளாகத்தில் தனிமையில் தேர்வு(கள்) எழுத இது உங்களை அனுமதிக்கலாம்.

**தேர்வு நடைபெறும் வாரத்தில், அல்லது தேர்வு நடைபெறும் தினத்தில் எனக்கு உடல்நிலை சரியில்லை என்றால் நான் என்ன செய்வது?**

உங்களுக்கு உடல் நலம் சரியில்லை என்றால், அல்லது, பின் வருவன உள்ளடங்க, கொரோனா வைரஸ் (COVID-19)’ நோயறிகுறிகளில் எதுவும் உங்களுக்கு இருந்தால், அவை மிதமானவையாகவே இருந்தாலும், தேர்வு ஒன்றை எழுத நீங்கள் **கட்டாயமாக வரக் கூடாது**:

* வாசனைத் திறன் அல்லது சுவைத் திறன் இழப்பு அல்லது அவற்றில் மாற்றம்
* சுரம், குளிர்ச்சுரம் அல்லது வியர்த்தல்
* இருமல், தொண்டை வலி அல்லது நாசிக் கசிவு
* மூச்சு வாங்கல்
* குறிப்பிட்ட சில சூழ்நிலைகளில் தலைவலி, தசைவலி, குமட்டல், வாந்தி அல்லது வயிற்றுப்போக்கு ஆகியனவும் நோயறிகுறிகளாகக் கருதப்படக்கூடும்.

உங்களுடைய பாடசாலையுடன் நீங்கள் தொடர்புகொள்ள வேண்டும், மற்றும் அடுத்துவரும் மேற்கொண்ட அறிவுரைக்காகக் காத்திருக்க வேண்டும்.

வந்துசேரும் சமயத்தில், கொரோனா வைரஸ் (COVID-19)’ -இற்கான அறிகுறிகள் ஏதும் உங்களிடம் தென்பட்டால், தனிப்பட்ட இடம் ஒன்றில் காத்திருக்குமாறு நீங்கள் கேட்டுக்கொள்ளப்படுவீர்கள், மற்றும் உங்களை அழைத்துச் செல்ல உங்களுடைய பெற்றோர் அல்லது பராமரிப்பாளர் அழைக்கப்படுவார்.

தேர்வு நடைபெறும் வேளையில் நீங்கள் சுகவீனம் அடைந்தால், தனி அறை ஒன்றில் நீங்கள் தனிமைப்படுத்தப்படுவீர்கள், மற்றும் தகுந்த சுகாதாரம் மற்றும் பாதுகாப்புக் கட்டுப்பாடுகள் நடைமுறைப்படுத்தப்பட்டுள்ள சூழலில் தொடர்ந்து தேர்வினை எழுத அனுமதிக்கப்படுவீர்கள். தேர்வினைப் பூர்த்தி செய்ய இயலாத அளவிற்கு நீங்கள் சுகவீனமடைந்தால், பெற்றோர் அல்லது பராமரிப்பாளர் ஒருவரால் அழைத்துச் செல்லப்படுவதற்காகக் காத்திருக்கும் வேளையில் நீங்கள் தனிமைப்படுத்தப்படுவீர்கள்.

தேர்வு நடைபெறும் நாளன்று ‘கொரோனா வைரஸ் (COVID-19)’ நோயறிகுறிகளுடன் நீங்கள் உடல்நலம் சரியில்லாமல் இருந்தால், உங்களுடைய தேர்விற்கு நீங்கள் கட்டாயமாக வரக்கூடாது. நோயறிவுச் சோதனையை மேற்கொண்டு, உங்களுடைய சோதனை முடிவுகளை நீங்கள் பெறும்வரை நீங்கள் வீட்டிலேயே இருக்கவேண்டும். DES ஒன்றிற்காக விண்ணப்பிப்பதற்கு நீங்கள் தகுதி பெறுவீர்கள்.

**வேறு எந்த சூழ்நிலைகளில் நான் தேர்வு எழுத வரக்கூடாது?**

தேர்வு நாளன்று உடல்நலம் சரியில்லாத உணர்வுக்கு மேலாக, கீழ்வரும் தருணங்களிலும் நீங்கள் தேர்வு எழுத **வரக்கூடாது** என்பது கட்டாயமாகும்:

* ‘கொரோனா வைரஸ் (COVID-19)’ நோயறிவுச் சோதனையை மேற்கொண்ட பிறகு உங்களுடைய சோதனை முடிவுகளுக்காக நீங்கள் தனிப்படுத்தப்பட்ட நிலையில் காத்திருக்கும் போது
* ‘கொரோனா வைரஸ் (COVID-19)’ நோயறிவு சோதனையை மேற்கொள்வதற்கு முன்பாக நீங்கள் தனிமையில் இருக்கும்போது (உதாரணமாக: உங்களுக்கு நோயறிகுறிகள் இருக்கும் காரணத்தினால்)
* ‘கொரோனா வைரஸ் (COVID-19)’ நோய்த்தொற்று உங்களுக்கு இருக்கிறது என்று உங்களுடைய சோதனை முடிவுகள் காண்பித்தால், அல்லது
* நோய்த்தொற்று உள்ள ஒருவரோடு நெருங்கிய தொடர்பில் இருந்த ஒருவருடன் நீங்கள் நெருங்கிய தொடர்பில் இருந்திருப்பது உள்ளடங்க, ‘சுகாதாரம் மற்றும் மனித சேவைகள் திணைக்கள’(Department of Health and Human Services (DHHS))த்தினால் நீங்கள் அறிவுறுத்தப்பட்டிருந்தால், அல்லது ‘கொரோனா வைரஸ் (COVID-19)’ உள்ள ஒருவருடன் நெருங்கிய தொடர்பில் இருந்தவர் என்று நீங்கள் அடையாளம் காணப்பட்டிருந்தால்.

இந்த சூழ்நிலைகளில், DES ஒன்றிற்காக விண்ணப்பிப்பதற்கு நீங்கள் தகுதி பெறுவீர்கள்.

**‘கொரோனா வைரஸ் (COVID-19)’ -இன் காரணமாக DES ஒன்றிற்கு விண்ணப்பிப்பதற்கு எனக்கு என்ன ஆதாரங்கள் தேவை?**

‘கொரோனா வைரஸ் (COVID-19)’-இன் காரணமாக தேர்வு ஒன்றைப் பூர்த்தி செய்வதிலிருந்து நீங்கள் தடை செய்யப்பட்டால், அல்லது உங்களுடைய செயல்திறன் கணிசமான அளவிற்குப் பாதிக்கப்பட்டால், DES ஒன்றிற்காக விண்ணப்பிப்பதற்கு நீங்கள் தகுதி பெறுவீர்கள்.

ஆதாரத் தேவைப்பாடுகளில் உள்ளடங்குவன:

* பாடசாலையில் இருந்து வந்த ஆதாரக் கடிதம்/நிகழ்வு அறிக்கை.
* சுயாதீன சுகாரத் தொழில்வல்லுனர் ஒருவரிடமிருந்து பெறப்பட்ட நோயறிவு சோதனைக்கான சிபாரிசுக் கடிதச் சான்று, அல்லது ‘கொரோனா வைரஸ் (COVID-19)’ தொற்று இருப்பதாக உறுதிப்படுத்தப்பட்டுள்ள ஒருவருடன் நெருங்கிய தொடர்பில் இருந்தவர் என்று அடையாளம் காணப்பட்டுள்ளதால் தனிமையில் இருக்குமாறு அறிவுறுத்தப்பட்டுள்ளமை போன்ற ‘கொரோனா வைரஸ் (COVID-19)’ நோயறிவு சோதனை குறித்த ஆதாரம்.

**‘கொரோனா வைரஸ் (COVID-19)’ காரணமாக ஏற்படும் பாடசாலை மூடல்**

‘கொரோனா வைரஸ் (COVID-19)’ காரணமாக உங்களுடைய பாடசாலை தற்காலிகமாக மூடப்பட்டு, அதன் விளைவாக ஒன்று அல்லது அதற்கு மேற்பட்ட தேர்வுகளை நடத்த இயலவில்லை என்றால், உங்களுக்கு பிரதிஅனுகூலம் ஏற்படாமல் இருப்பதை உறுதிப்படுத்துவதற்காக உங்களுடைய பாடசாலை VCAA-யுடன் தொடர்புகொண்டு செயல்படும். இப்படி நேரிட்டால் DES ஒன்றிற்காக நீங்கள் விண்ணப்பிக்க வேண்டியிருக்காது.

**எனக்குக் கிடைக்கும் மனநல மற்றும் பொதுநல ஆதரவுதவிகள் யாவை?**

VCE வெளிப்புற மதிப்பீடுகள் செய்யப்படும் காலத்தில் பொதுவான மன அழுத்தம் மற்றும் பதற்ற உணர்வுகளுக்கு நீங்கள் ஆளாகக்கூடும். உங்களுக்குக் கூடுதல் ஆதரவுதவி தேவைப்படலாம் என்று நீங்கள் நினைத்தால், உங்களுடைய பாடசாலை அல்லது நம்பிக்கைக்குரிய ஆசிரியர் ஒருவருடன் நீங்கள் நேரடியாகத் தொடர்புகொள்ளலாம். சவால்கள் மிக்க இந்தப் பாடசாலை ஆண்டினைக் கடக்க உங்களுடைய பாடசாலையினால் உங்களுக்கு உதவ இயலும்.

குடும்பத்தினர், நண்பர்கள் அல்லது மருத்துவ அல்லது மனநலத் தொழில்வல்லுனர் ஒருவருடைய ஆதரவுதவி மற்றவர்களுக்குத் தேவைப்படக்கூடும். மருத்துவ அல்லது மனநலத் தொழில்வல்லுனர் ஒருவரை நீங்கள் ஏற்கனவே பார்த்திருந்தால், உங்களுக்கு, உங்களுடைய குடும்பத்தினர் அல்லது நண்பர்கள் அல்லது உங்களுடைய பாடசாலை ஆகியோருக்கு இருக்கக்கூடிய எவ்வொரு கரிசனத்தையும் செயலூக்கமான முறையில் சமாளிப்பதற்கான யுக்திகளை நினைவுபடுத்திக்கொள்வதற்காக அவர்களை நீங்கள் மீண்டும் பார்ப்பதற்கு இந்த சமயம் ஒரு நல்ல தருணமாக இருக்கலாம்.

* + ‘இ-ஹெட்ஸ்பேஸ்’ ([eheadspace](https://headspace.org.au/eheadspace/))
	+ ‘சிறார் உதவி-இணைப்பு’ ([Kids helpline](https://kidshelpline.com.au/))
	+ ‘உயிர்காப்பு இணைப்பு’ ([Lifeline](http://www.lifeline.org.au/))
	+ ‘பியோண்ட் ப்ளூ’ ([Beyond Blue](https://www.beyondblue.org.au/get-support/get-immediate-support))
* ‘உதவி நாடல் ([ReachOut](https://au.reachout.com/articles/part-1-getting-yourself-a-mental-health-care-plan)) – மனநலப் பராமரிப்புத் திட்டம் ஒன்றைப் பெறல்’

**பெற்றோர்கள்/பராமரிப்பாளர்களுக்குக் கிடைக்கக்கூடிய மூலவளங்கள் யாவை?**

சிறந்த ஆதரவுதவியைத் தமது பிள்ளைகளுக்கு எப்படி அளிப்பது என்பதைத் தெரிந்துகொள்வது பெற்றோர்களுக்கும் பராமரிப்பளர்களுக்கும் சில வேளைகளில் சிரமமாக இருக்கலாம். பெற்றோர்களுக்கும் பராமரிப்பளர்களுக்குமான மூலவளங்களில் உள்ளடங்குவன:

* [குழந்தைகளின் சுகாதாரம் மற்றும் பொதுநலனில் உதவுவதற்குப் பெற்றோர்களுக்கான யோசனைக் குறிப்புகள்](https://www.education.vic.gov.au/parents/learning/Pages/home-learning-screentime-wellbeing.aspx)
* [‘பாடசாலைக் குழந்தைகள் வளர்ச்சிக்கான கேளொலித் தொடர்கள்’](https://raisingchildren.net.au/guides/podcasts-and-webinars/podcasts)

**மேலதிகத் தகவல்களை நான் எங்கு காணலாம்?**

* VCE எழுத்து மூலத் தேர்வுகளை நடத்துவதற்கான மற்றும் அவற்றை நிர்வகிப்பதற்கான உங்களுடைய பாடசாலை அல்லது மற்றொரு செகண்டரி கல்விச் சேவை வழங்குனரது ஏற்பாடுகளைப் பற்றிய குறிப்பிட்ட தகவல்களைப் பெற தயவுசெய்து உங்களுடைய பாடசாலை அல்லது செகண்டரி கல்விச் சேவை வழங்குநருடன் தொடர்புகொள்ளுங்கள்.
* மேலதிக சுகாதார அறிவுரைகளுக்கு 1800 675 398-இல் 24 மணி நேர COVID-19 அவசர-இனைப்புடன் அல்லது உங்களுடைய பொது மருத்துவ(GP)ருடன் நீங்கள் தொடர்புகொள்ளலாம், அல்லது DHHS -யின் <https://www.dhhs.vic.gov.au/victorian-public-coronavirus-disease-covid-19#what-are-the-symptoms-of-coronavirus-covid-19> எனும் வலைத்தலப் பக்கத்திற்குச் செல்லலாம்.